|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |  |
| --- | --- | --- |
| **2024.gada 28.novembrī** | **Nr. GND/2024/\_\_\_** |  **Nr. GND/2023/965** |
|  |  **(protokols Nr. \_\_; \_\_.p.)** |  **(protokols Nr.15; 91.p)** |

**Par grozījumu 2024.gada 27.jūnija Gulbenes novada pašvaldības domes lēmumā Nr. GND/2024/371 “Par prioritāro aizņēmumu investīciju projektam “Gulbīšu parka atjaunošana Gulbenē - 1.kārta” ārpus projekta izmaksu finansēšanai” (protokols Nr. 14; 71.p.)**

2023.gada 14.decembrī Gulbenes novada pašvaldība noslēdza ar SIA “ĢL Konsultants” iepirkuma līgumu Nr. GNP 2023/57/ERAF par Gulbīšu parka atjaunošanu Rīgas ielā 46B, Gulbenē, I kārtu par līgumcenu 1 545 170,00 EUR (ar PVN) ar līguma izpildes termiņu līdz 2024.gada 13.decembrim.

2024.gada 27.jūnijā Gulbenes novada pašvaldības dome apstiprināja lēmumu Nr. GND/2024/371 “Par prioritāro aizņēmumu investīciju projektam “Gulbīšu parka atjaunošana Gulbenē – 1.kārta” ārpus projekta izmaksu finansēšanai”.

2024.gada 4.septembrī Gulbenes novada pašvaldība noslēdza aizdevuma līgumu Nr.A2/1/24/188 (trančes Nr. P-177/2024) ar Valsts kasi par aizdevuma summu 321 072,00 EUR apmērā, investīciju projekta “Gulbīšu parka atjaunošana Gulbenē – 1.kārta” finansēšanai. Aizdevuma līguma Nr. A2/1/24/188 2.3. punkts nosaka, ka aizdevuma izsniegšanas beigu termiņš ir 2024.gada 30.decembris.

2024.gada 15.novembrī Gulbenes novada pašvaldība ar SIA “ĢL Konsultants” noslēdza Vienošanos Nr.2 par grozījumiem 2023.gada 14.decembra iepirkuma GNP 2023/57/ERAF līgumā par Gulbīšu parka atjaunošanu Rīgas ielā 46B, Gulbenē, I kārta, vienojoties, ka līgumā pielīgtie darbi būvuzņēmējam pilnībā jāpabeidz un jānodod pasūtītājam 2025.gada 31.janvārī.

Pamatojoties uz 2024.gada 15. novembrī noslēgto vienošanos ar SIA “ĢL Konsultants”, Gulbenes novada pašvaldības Centrālās pārvaldes Finanšu nodaļa konstatē, ka līdz 2024.gada 30.decembrim nav iespējams apgūt prioritāro aizņēmumu investīciju projektam “Gulbīšu parka atjaunošana Gulbenē – 1.kārta” 321 072,00 EUR apmērā un ir nepieciešams veikt grozījumus 2024.gada 27.jūnija Gulbenes novada pašvaldības apstiprinātajā lēmumā GND/2024/371 “Par prioritāro aizņēmumu investīciju projektam “Gulbīšu parka atjaunošana Gulbenē - 1.kārta” ārpus projekta izmaksu finansēšanai”.

Gulbenes novada pašvaldība no aizdevuma līguma Nr.A2/1/24/188 (trančes Nr. P-177/2024) 2024.gadā apgūs 237 072,00 EUR (divi simti trīsdesmit septiņi tūkstoši septiņdesmit divi *euro* nulle centi), bet 2025.gadā 84 000,00 EUR (astoņdesmit četri tūkstoši *euro* nulle centi).

Gulbenes novada pašvaldība investīciju projekta “Gulbīšu parka atjaunošana Gulbenē – 1.kārta” īstenošanai 2024.gadā ir samaksājusi pašvaldības budžeta līdzfinansējuma daļu 56 660,00 EUR (piecdesmit seši tūkstoši seši simti sešdesmit *euro* nulle centi) apmērā 2024.gada un 2025.gada prioritārā investīciju projekta pašvaldības līdzfinansējuma daļas nodrošināšanai, kas balstoties uz likuma “Par valsts budžetu 2024.gadam un budžeta ietvaru 2024., 2025. un 2026.gadam” 36.panta otrās daļas 8.punkta b) apakšpunktu nav mazāk par 15% no prioritārā investīciju projekta kopējām izmaksām 2024.gadā un 2025.gadā.

Pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Pamatojoties uz „Likuma par budžeta un finanšu vadību” 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo pieļaujamo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, ievērojot Ministru kabineta 2019.gada 10.decembra noteikumus Nr.590 „Noteikumi par pašvaldību aizņēmumiem un galvojumiem”, kas nosaka kārtību, kādā pašvaldības var ņemt aizņēmumus, Pašvaldību likuma 10.panta pirmās daļas 21.punktu, kurš nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos un, ņemot vērā, ka investīciju projekta “Gulbīšu parka atjaunošana Gulbenē – 1.kārta”īstenošanas termiņš ir pagarināts, ņemot vērā Finanšu komitejas ieteikumu, atklāti balsojot: ar \_\_ balsīm "Par" - (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

IZDARĪT Gulbenes novada pašvaldības domes 2024.gada 27.jūnija lēmumā Nr. GND/2024/371 “Par prioritāro aizņēmumu investīciju projektam “Gulbīšu parka atjaunošana Gulbenē – 1.kārta” ārpus projekta izmaksu finansēšanai” (protokols Nr. 14; 71.p.) grozījumu un izteikt 1.1. punktu šādā redakcijā:

“1.1. ņemt ilgtermiņa aizņēmumu 2024.gadā **237 072,00 EUR** (divi simti trīsdesmit septiņi tūkstoši septiņdesmit divi *euro* nulle centi) apmērā, bet 2025.gadā **84 000,00 EUR** (astoņdesmit četri tūkstoši *euro* nulle centi) apmērā no Valsts kases ar tās noteikto procentu likmi uz 30 gadiem ar atlikto pamatsummas maksājumu līdz 2025.gada jūnijam ar izņemšanu vidējā termiņā. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2024.gadā un 2025.gadā. ”

Gulbenes novada pašvaldības domes priekšsēdētājs A. Caunītis